Държавен вестник, бр. 16, 2019 г., стр. 41

БРОЙ  16	
Д Ъ Р Ж А В Е Н  В Е С Т Н И К 	
СТР.  41  
(4) Съдебните служители в администраци-
ята на Висшия съдебен съвет са политически 
неутрални при изпълнение на служебните си 
задължения.
Чл. 83. (1) Допълнителни задължения мо-
гат да се възлагат на съдебните служители в 
администрацията на Висшия съдебен съвет 
временно – до четиридесет и пет работни дни 
в годината при служебна необходимост.
(2) При служебна необходимост съдебните 
служители са длъжни да изпълняват служеб-
ните си задължения извън работно време.
(3) При изпълнение на служебните си задъл-
жения съдебните служители се легитимират 
със служебна карта с обозначени трите им 
имена и длъжност.
Чл. 84. Съдебните служители са длъжни да 
пазят като служебна тайна сведенията, които 
са им станали известни в кръга на службата 
и засягат интересите на гражданите, юриди-
ческите лица и държавата.
Чл. 85. При изпълнение на служебните си 
задължения и в обществения живот съдебните 
служители трябва да имат поведение, което да 
не уронва престижа на съдебната власт и да 
съответства на Етичния кодекс на съдебните 
служители, приет от Висшия съдебен съвет.
Чл. 86. (1) Служителят е длъжен да изпъл-
нява законосъобразните актове и заповеди на 
ръководителите си, както и разпорежданията 
им, свързани с осъществяване на правомо-
щията им.
(2) Служителят не е длъжен да изпълни 
нареждане, насочено срещу него, неговата 
съпруга или съпруг, роднини по права ли-
ния без ограничения, по съребрена линия 
до четвърта степен и по сватовство до втора 
степен включително. В такъв случай той е 
длъжен незабавно да уведоми работодателя 
си, който от своя страна трябва да възложи 
изпълнението на друг служител.
Чл. 87. (1) Съдебните служители в админи-
страцията на Висшия съдебен съвет получават 
възнаграждение, определено за заеманата длъж-
ност съобразно Класификатора на длъжностите 
в администрацията на Висшия съдебен съвет 
и Националния институт на правосъдието, 
издаден от пленума на Висшия съдебен съвет.
(2) При изпълнение на служебните си 
задължения в почивни и празнични дни съ-
дебният служител получава допълнително 
възнаграждение в размер, определен от пле-
нума на Висшия съдебен съвет.
Чл. 88. (1) Служителите в администраци-
ята на Висшия съдебен съвет задължително 
се застраховат срещу злополука за сметка на 
бюджета на съдебната власт.
(2) За сметка на бюджета на съдебната 
власт се извършва и задължителното им об-
ществено и здравно осигуряване.
Чл. 89. Съдебните служители в администра-
цията на Висшия съдебен съвет имат право 
на платен годишен отпуск и на допълнителен 
платен годишен отпуск в размери, определени 
от пленума на Висшия съдебен съвет.
Чл. 90. На съдебните служители в адми-
нистрацията на Висшия съдебен съвет се из-
плаща всяка година сума за облекло в размер 
до две средномесечни заплати на заетите в 
бюджетната сфера.
Чл. 91. Съдебен служител в администраци-
ята на Висшия съдебен съвет, придобил право 
на пенсия за осигурителен стаж и възраст, 
при освобождаване от длъжност има право 
на еднократно парично обезщетение в размер 
на толкова брутни месечни възнаграждения, 
колкото прослужени години има в органите 
на съдебната власт, но не повече от десет 
брутни месечни възнаграждения.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Този правилник се приема на основание 
чл. 30, ал. 2, т. 15 от Закона за съдебната власт 
с решение на пленума на Висшия съдебен 
съвет по протокол № 3 от 7.02.2019 г.
§ 2. Правилникът влиза в сила от датата 
на обнародването му в „Държавен вестник“.
§ 3. Правилникът за организация на дей-
ността на Висшия съдебен съвет и неговата 
администрация, приет с решение на Висшия 
съдебен съвет по протокол № 25 от 16.06.2016 г., 
се отменя.
Представляващ Висшия съдебен съвет: 
Боян Магдалинчев
1175
ЗАДЪЛЖИТЕЛНО ТЪЛКУВАНЕ
на чл. 33, ал. 3, т. 2 и 3 от Наредба № 1 от 
9.02.2017 г. за конкурсите за магистрати и за 
избор на административни ръководители в 
органите на съдебната власт (обн., ДВ, бр. 17 от 
2017 г.; изм. с Решение № 915 на Върховния ад-
министративен съд от 2019 г. – бр. 10 от 2019 г.)
Пленумът на Висшия съдебен съвет на 
основание чл. 51, ал. 1 от Закона за норма-
тивните актове дава задължително тълкуване 
на чл. 33, ал. 3, т. 2 и 3 от Наредба № 1 от 
9.02.2017 г. за конкурсите за магистрати и за 
избор на административни ръководители в 
органите на съдебната власт, като последни-
те три години от дейността на кандидата по 
смисъла на чл. 33, ал. 3, т. 2 и 3 от Наредба 
№ 1 от 9.02.2017 г. следва да се разбират 
като период от 3 (три) години, предхождащ 
датата на обявяване на конкурса, през които 
магистратът реално е работил като съдия, 
прокурор или следовател в съответния орган 
на съдебната власт. 
Представляващ Висшия съдебен съвет: 
Боян Магдалинчев
1269